Το Bliss OS, είναι ένα open-source λειτουργικό σύστημα που βασίζεται στο Android-x86 project, και υπόσχεται να σας επιτρέψει να τρέξετε το τελευταίο λειτουργικό σύστημα Android 10 σε οποιονδήποτε υπολογιστή με Linux ή Windows σε υπολογιστές Chromebook ή κάποια συσκευή tablet.

Το Bliss OS βασίζεται σε δύο projects, το AOSP (Android Open Source Project) και το Android-x86. Προσφέρει πολλές δυνατότητες προσαρμογής και επιλογής θέματος, προσαρμοσμένες ρυθμίσεις για μεγάλες και μικρές οθόνες, βελτιστοποίηση στην απόδοση της μπαταρίας, πρόσθετες επιλογές ασφαλείας και δυνατότητες, υποστήριξη για πολλά gamepads και συμβατότητα για εφαρμογές ARM/ARM64.

Η τελευταία έκδοση, Bliss ΟS 12, είναι αυτή τη στιγμή σε μια πρώιμη δοκιμαστική φάση alpha, και υπόσχεται να σας επιτρέψει να τρέξετε το λειτουργικό σύστημα Android 10 στον υπολογιστή σας. Βέβαια θα πρέπει να αναφέρουμε για άλλη μια φορά ότι πρόκειται για μια δοκιμαστική έκδοση και μπορεί να παρουσιαστούν σοβαρά προβλήματα. Για να αποκτήσετε την δοκιμαστική έκδοση διαβάστε την δημοσίευση των προγραμματιστών του project στο XDA.

“Ξεκινήσαμε τον πρώτο μας γύρο δοκιμών για το Bliss OS 12, που βασίζεται στο Android 10”, αναφέρει ένας προγραμματιστής του Bliss ΟS.

“Για αυτή την έκδοση, σας συνιστούμε να το εγκαταστήσετε σε μια προϋπάρχουσα κατάτμηση NTFS ή στο διαμέρισμα των Windows και να ΜΗΝ επιλέξτε να κάνετε format από το πρόγραμμα εγκατάστασης USB.”

Αν θέλετε να τρέξετε το Android 10 στον υπολογιστή σας και δεν μπορείτε να περιμένετε να προχωρήσει η ανάπτυξη του Bliss OS 12, θα βρείτε το λειτουργικό στον επίσημο ιστότοπο. Απλά ακολουθήστε τις οδηγίες που αναγράφονται στην δημοσίευση του XDA.

Σύμφωνα με τους προγραμματιστές, μπορείτε να δημιουργήσετε το δικό σας Bliss OS.

Για αυτό, θα χρειαστείτε την τελευταία έκδοση του Ubuntu LTS και έναν υπολογιστή με CPU διπλού πυρήνα, μνήμη RAM 8GB (16GB για εικονικές μηχανές) και περίπου 250GB ελεύθερο χώρο στο σκληρό σας δίσκο.

Οι προγραμματιστές του Bliss OS δίνουν ακριβείς οδηγίες για τη δημιουργία του δικού σας ISO στο GitHub.